**Prihod v šolo in prihod vozačev s šolskim avtobusom, odhod iz šole**

Učenci iz Kranjske Gore pridejo v šolo 10 minut pred poukom.

V garderobi se učenci preobujete v šolske copate.

Učenci od 2. do 4. razreda, ki so prišli s šolskim avtobusom, pa počakajo v jutranjem varstvu.

Po pouku lahko sedite na klopeh v pritličju, če je slabo vreme in mraz, v primeru lepega vremena pa na klopeh pred šolo.

V vrsti za avtobus je prvi dežurni učitelj.

Anchor

**Odsotnost oz. nadomeščanje učiteljev**

Predvidena odsotnost učitelja in njegovo nadomeščanje je objavljeno v prvem nadstropju na hodniku pred zbornico in na spletnih straneh šole. V kolikor učitelja ni v razred pet minut po zvonjenju, dežurni učenec to javi v tajništvo.

**Odmori**

V odmorih se odpočijete, zamenjate učilnico in se pripravite za naslednjo uro. V učilnico greste lahko, če to dovoli učitelj.

Po hodnikih se ne lovite, umirite se.

**Parkiranje koles**

Parkirni prostor je pred šolo na stojalih za kolesa.**Anchor**

**Ne pozabi …**

* v šolo prihajaj točno,
* zavedaj se, da je namen šole učenje,
* sezuj čevlje in obuj šolske copate,
* do vseh v šoli bodi vljuden in spoštljiv,
* med odmori se pripravi za naslednjo uro,
* sodeluj pri pouku,
* pazi na svojo lastnino, tujo pusti pri miru,
* smeti meči v koš za smeti in smetnjake,
* ne piši po mizah, pohištvu in stenah,
* po pouku takoj odidi iz šole,
* napiši naloge in se pripravi za naslednji dan.

**PRAVICE IN DOLŽNOSTI UČENCEV**

Anchor- da obiskuje pouk in druge vzgojno-izobraževalne dejavnosti,

- da mu je v šoli zagotovljeno varno in vzpodbudno okolje,

- da šola organizira življenje in delo s spoštovanjem univerzalnih civilizacijskih vrednot in posebnosti različnih kultur,

- da mu šola zagotavlja enakopravno obravnavanje ne glede na spol, raso in etnično pripadnost, veroizpoved, socialni status družine in druge okoliščine,

- da šola zagotovi varovanje njegovih osebnih podatkov v skladu z zakonom in splošnimi predpisi,

- da učitelji in drugi delavci šole spoštujejo njegovo osebnost in individualnost ter njegovo človeško dostojanstvo in pravico do zasebnosti,

- da se pri pouku upošteva njegova radovednost ter razvojne značilnosti, predznanje in individualne posebnosti,

- da pri pouku dobi kakovostne informacije, ki sledijo sodobnemu razvoju znanosti in strok,

- da dobi o svojem delu sprotno, pravično in utemeljeno povratno informacijo,

- da dobi pri svojem delu pomoč in podporo, če ju potrebuje,

- da svoji razvojni stopnji primerno sodeluje pri oblikovanju dnevov dejavnosti, ekskurzij, interesnih dejavnosti in prireditev šole,

- da se lahko svobodno in brez negativnih posledic izreče o vseh vprašanjih iz življenja in dela šole, ki ga zadevajo,

- da se vključuje v delo oddelčne skupnosti učencev, skupnosti

učencev šole in šolskega parlamenta učencev,

- da sodeluje pri ocenjevanju,

- da sodeluje pri dogovorjenih skupnih akcijah.

- da spoštuje pravice drugih učencev in delavcev šole,

- da izpolni osnovnošolsko obveznost,

- da redno in točno obiskuje pouk in druge vzgojno-izobraževalne dejavnosti,

- da izpolnjuje svoje učne in druge šolske obveznosti,

- da učencev in delavcev šole ne ovira in ne moti pri delu,

- da v šoli in izven šole skrbi za lastno zdravje in varnost ter ne ogroža zdravja in varnosti ter osebnostne integritete drugih učencev in delavcev šole,

- da spoštuje pravila hišnega reda,

- da varuje premoženje šole ter lastnino učencev in delavcev šole,

- da se v šoli in izven šole spoštljivo vede do drugih,

- da sodeluje pri urejanju šole in šolske okolice, dogovorjenem v oddelčni ali šolski skupnosti učencev,

- da sodeluje pri dogovorjenih oblikah dežurstva učencev.

**Anchor**

Za otrokov razvoj so v največji meri odgovorni starši, zato je prav, da otrok odrašča v krogu svoje družine, v vzdušju ljubezni in razumevanja.

Vendar povsod ni tako. Veliko otrok nima enega od staršev, ali je celo brez obeh, nekateri starši pa preveč zanemarjajo svoje otroke. V takih primerih mora država poskrbeti zanje in jim nadomestiti starševsko skrb.

Država mora pomagati družinam, katerih otroci trpijo pomanjkanje, kjer starši nimajo dovolj sredstev za preživljanje.

**Anchor**

Kot otrok imaš pravico do šolanja.

Dostopna ti mora biti tako poklicna kot srednja šola, če si sposoben, pa lahko nadaljuješ šolanje tudi na visoki šoli.

Če si uspešen dijak in študent, a nimaš sredstev, te mora država podpreti tako, da ti da štipendijo.

V šoli te morajo vzgajati v duhu razumevanja, miru, strpnosti in prijateljstva, disciplino pa uveljavljati v skladu s tvojim človeškim dostojanstvom. Med učitelji in teboj naj vlada obojestransko spoštovanje in zaupanje, kajti le v zdravem vzdušju lahko uspešno razvijaš svojo osebnost in dosegaš zastavljene cilje.

**Anchor**Pravico imaš do prostega časa, do igre in razvedrila, ki je primerno tvoji starosti.

Lahko se svobodno izražaš, združuješ z vrstniki, se udeležuješ kulturnega življenja in umetniških prireditev.

Nihče se ne sme nezakonito vmešavati v tvoje osebno življenje in v družino. Zaščiten si pred ekonomskim izkoriščanjem in pred tem, da bi se moral zaposliti, preden boš star toliko, kot za to določa zakon.

Seveda pa svojih pravic do igre in razvedrila ne smeš zlorabljati.

Ko s svojim ravnanjem ogrožaš pravice drugih, kršiš moralo in javni red, to ni več igra. Zapomni si, od mladostne objestnosti do nasilja je včasih le majhen korak.

**DOLŽNOSTI IN ODGOVORNOSTI UČENCEV**

-     redno in točno obiskovanje pouka in drugih vzgojno izobraževalnih dejavnosti, ki jih organizira šola,

-     k pouku ni dovoljeno zamujati,

-     pri pouku učenci sodelujejo in upoštevajo navodila učiteljev,

-       do sošolcev in učiteljev so učenci prijazni in strpni,

-       odgovorno in pravočasno naredijo domače naloge,

-       spoštovanje pravic drugih učencev in delavcev šole,

-      sooblikovanje in upoštevanje razrednih pravil,

-       spoštovanje pravil hišnega reda,

-      izpolnjevanje svojih in drugih učnih obveznosti,

-      učencev in delavcev ne ovirajo in ne motijo pri delu,

-      spoštljivo vedenje do drugih v šoli in izven šole,

-      skrb za lastno zdravje in varnost v šoli in izven nje in skrb za osebnostno integriteto drugih učencev in delavcev šole,

-      varovanje premoženja šole kot svojo lastnino in lastnino drugih učencev in delavcev šole,

-       sodelovanje pri urejanju šole in šolske okolice,

-       sodelovanje pri dogovorjenih oblikah dežurstva učencev.

**PRAVILA OBNAŠANJA IN RAVNANJA**

1. **Kje puščamo stvari?**

Učenci 1. in 2. razreda odložijo svojo garderobo in čevlje v garderobah pred razredi.

Učenci 3. razreda odložijo čevlje in garderobo v garderobnem hodniku pred razredom.

Učenci od 4. - 9. razreda odložijo garderobo v garderobnih omaricah v pritličju

Vsak učenec ima ključ svoje omarice, ki ga dobi na začetku šolskega leta in ga ima v  uporabi do konca šolskega leta. Omarico, ki jo učenec dobi v 5. razredu, uporablja do konca šolanja v osnovni šoli. Dragocene predmete in denar puščajo v garderobi na lastno odgovornost. Če učenec izgubi ključ od omarice, gre v tajništvo po rezervni ključ in pri izdelovalcu ključev naredi novega. Rezervni ključ vrne v tajništvo.

Učenci skrbijo za red v garderobah oz. o nepravilnostih obvestijo učitelja.

1. **Gibanje na šoli**

-       v šolo učenci prihajajo 10 minut pred poukom, učence 1. razreda do učilnic spremljajo starši,

-      za učence vozače od 1. - 4. razreda je organizirano jutranje varstvo, ostali učenci počakajo do začetka pouka v avli šole

-      učenci med poukom in odmori ne zapuščajo šolske stavbe, razen v spremstvu učitelja ali z njegovim dovoljenjem,

-       med poukom učenci upoštevajo navodila učitelja oz. dogovore o načinih ravnanja v posamezni učilnici,

-       med krajšimi pet minutnimi odmori se učenci umirjeno sprehajajo in pogovarjajo oz. počakajo pred učilnico/v učilnici, v kateri imajo naslednjo uro pouk,

-      daljši 15 minutni odmor je namenjen malici, ki naj bi jo učenci pojedli počasi in umirjeno,

-      učenci, ki imajo prosto uro in zanjo ni določenega nadomeščanja, počakajo v šolski knjižnici, pod nadzorom knjižničarke,

-     v sanitarijah skrbijo za čistočo, varčnost (papir, voda, elektrika) in se po nepotrebnem tam ne zadržujejo,

-      skrbijo za čistočo v učilnicah, na hodnikih in v okolici šole,

-       pazijo na šolski inventar,

-      zvonec je znak, naj učitelj konča učno uro,

-      učenci pospravijo in uredijo učilnico in z dovoljenjem učitelja zapustijo razred,

-       po pouku učenci odhajajo domov,

-       uporaba zunanjih šolskih površin in šolskega igrišča izven vzgojno učnega procesa je na lastno odgovornost,

-      starši, ki pridejo po svojega otroka, ga počakajo pred učilnico,

-       med drugimi oblikami vzgojno izobraževalnega dela učenci upoštevajo sprejete dogovore in navodila učiteljev oz. spremljevalcev,

-      pred poukom in po pouku ni dovoljeno odhajanje v trgovino (ob prihodu avtobusa in v času čakanja na avtobus za odhod domov),

-       prepovedana je uporaba mobilnih telefonov in ni dovoljeno, da jih imajo učenci pri sebi (žep, torba)

1. **Oblačenje**

-       v šoli in med dejavnostmi izven nje, ki jih organizira šola, so učenci primerno oblečeni,

-      v času pouka so obuti v šolske copate, pri urah športne vzgoje pa v športnih/telovadnih copatah.

1. **Uporaba prenosnih telefonov in drugih elektronskih naprav**

-      v času bivanja na šoli in pri različnih oblikah šolskih dejavnosti izven šole je uporaba mobilnih telefonov in drugih elektronskih naprav prepovedana,

-      učenci jih v šolo prinašajo na lastno odgovornost, imajo ugasnjene in jih nimajo pri sebi (žep, torba), lahko pa jih imajo v garderobnih omaricah,

-      v nujnih primerih lahko učenci uporabijo šolski telefon v tajništvu.

1. **Prehrana**

-    učenci kulturno uživajo hrano (malico in kosilo) v jedilnici,

-      torbe pustijo zložene  pred tistim razredom, kjer imajo naslednjo uro pouk, ali na klopi v spodnji avli,

-       prenašanje hrane po šoli ni dovoljeno,

-       med poukom ne žvečimo, ne jemo in ne pijemo.

**ZAŠČITA PRAVIC UČENCEV IN DELAVCEV ŠOLE**

-       po šoli se učenci gibljejo umirjeno, s čimer zagotavljajo varnost sebi in drugim,

-       ne izvajajo psihičnega in fizičnega nasilja nad drugimi in ga preprečujejo,

-       učenci višjih razredov so skrbni do mlajših učencev,

-       mlajši učenci se spoštljivo obnašajo do starejših učencev,

-       učenci pazijo na primerno govorjenje, ne uporabljajo kletvic in neprimernih izrazov v prisotnost starejših.

1. **Posledice kršitev pravil**

-     najprej so to postopki, ki so vezani na neizpolnjevanje učenčevih obveznosti in dogovorjenih ravnanj,

-       druga vrsta je povezana z neupoštevanjem pravic drugih (nasilno vedenje, motenje pouka, neupoštevanje učiteljevih navodil…),

-      posledice takih kršitev naj odločno vključujejo zaščito pravic drugih tudi z izvajanjem vzgojnih ukrepov.

**OPRAVIČEVANJE ODSOTNOSTI**

1. **Opravičevanje odsotnosti**

-     odsotnost učenca morajo starši opravičiti osebno ali v pisni obliki,

-      osebna ali pisna opravičila je treba posredovati razredniku najkasneje v petih dneh po prihodu učenca v šolo,

-      če razrednik v omenjenem roku ne prejme opravičila, šteje izostanek za neopravičene ure.

1. **Napovedana odsotnost**

-       učenec lahko izostane, če starši njegov izostanek napovejo v pisni obliki,

-       izostanek lahko strnjeno ali v več delih traja največ pet dni v letu,

-      ravnatelj lahko na podlagi obrazložene prošnje staršev iz opravičljivih razlogov dovoli učencu daljši izostanek od pouka,

-      starši in učenci so dolžni poskrbeti za to, da učenec v najkrajšem možnem času uredi zvezke (prepiše učno snov, naredi domače naloge…) in tako nemoteno nadaljuje s poukom.

1. **Vodenje odsotnosti**

-      vse izostanke učencev pri pouku in dejavnostih iz obveznega programa vodi razrednik v dnevniku dela (eAsistent),

-      sprotne izostanke vpisuje učitelj, ki vodi posamezno uro, najavljene odsotnosti pa vpisuje razrednik,

-      o odsotnosti zaradi sodelovanja pri športnih, kulturnih srečanjih in tekmovanjih, na katerih učenci sodelujejo v imenu šole, učitelji ali drugi delavci, ki vodijo priprave o udeležbi in odsotnosti učencev, obvestijo razrednika najkasneje tri dni pred odsotnostjo.

1. **Oprostitev sodelovanja iz zdravstvenih razlogov**

-      učenec je lahko iz zdravstvenih razlogov oproščen sodelovanja pri določenih urah pouka in drugih dejavnostih,

-      starši morajo pred prilagoditvijo učnih obveznosti predložiti razredniku mnenje in navodilo zdravstvene službe, razrednik pa o tem obvesti učitelje, ki izvajajo pouk ali druge dejavnosti šole,

-     učenec, ki je oproščen sodelovanja pri posamezni uri pouka, mora pri tej uri prisostvovati in opraviti naloge, ki ne ogrožajo njegovega zdravstvenega stanja in jih sme opravljati v skladu zdravstvene službe.

1. **Neopravičeni izostanki**

-      za neopravičen izostanek se šteje neopravičena odsotnost učenca pri pouku in dejavnostih obveznega programa,

-      neopravičeni izostanki so občasni, če učenec izostaja le pri urah pouka posameznih predmetov, ali strnjeni, če izostanek traja več ur ali več šolskih dni zaporedoma,

-      ravnatelj v sodelovanju z učitelji, razrednikom in svetovalno službo lahko odloči, da se izostanek učenca ne bo obravnaval kot neopravičeni izostanek, če oceni, da je vzrok izostanka težava, ki zahteva pomoč učencu.

**ZAGOTAVLJANJE ZDRAVSTVENEGA VARSTVA UČENCEV**

1. **Zdravstveno varstvo**

-     učenci imajo pravico do zdravstvenega varstva v skladu s posebnimi predpisi,

-      šola sodeluje z zdravstvenimi zavodi pri izvajanju zdravstvenega varstva učencev, pri izvedbi obveznih zdravniških pregledov za otroke (redni sistematski zdravstveni pregledi, cepljenja, preventivni pregledi zob) in v okviru predavanj učencev na temo zdravstvena vzgoja).

1. **Obveščanje staršev**

-       za vse posebne zdravstvene preglede, ki jih namerava zdravstvena služba organizirati v šoli in niso v predpisanem programu, razrednik posebej obvesti starše in pridobi njihova pisna soglasja.

1. **Preventivna dejavnost šole**

-      šola deluje preventivno in ozavešča učence o škodljivosti in posledicah kajenja, pitja alkoholnih pijač, uživanja drog, spolnega nadlegovanja ter nasilja,

-      organizira različne aktivnosti pri pouku in drugih dejavnostih šole,

-   s projektom Zdrava šola učence spodbuja k zdravemu načinu življenja.

**POHVALE, PRIZNANJA**

Pohvala je zelo dobro vzgojno sredstvo, zato bomo učitelji vse leto pozorni na učenčeva področja uspešnosti.

Dobitniki pohval in priznanj so lahko: posamezni učenec, skupina učencev, oddelčna skupnost učencev.

Predlagatelji pohval, priznanj in nagrad so: razredniki, drugi strokovni delavci, učitelji, mentorji dejavnosti, ravnatelj.

Skrbeli bomo za sprotne ustne pohvale, ob priložnostih pa bomo podelili pisne pohvale.

Priznanja podeljuje ravnatelj:

-     bronasta, srebrna, zlata priznanja s posameznih tekmovanj,

-      priznanja za dalj časa trajajoče delovanje (devetletno branje za Bralno značko …).

Pohvale podeljujejo razredniki in učitelji:

-     za dosežke na različnih tekmovanjih,

-       za posebne dosežke,

-       za lepo vedenje,

-     za različne vzgojne dejavnosti.

**VZGOJNI UKREPI**

Vzgojni ukrepi so posledica težjih ali ponavljajočih kršitev pravil šole. Uporabljajo se, ko trenutna situacija narekuje naglo ukrepanje (zaščita lastnine, posredovanje v pretepu, nevarnost …). Vzgojni ukrep nima trajnih posledic, pomaga pa spoznati pomen pravil v šoli in širši skupnosti, pomen odgovornosti in lastnih obveznosti.

**Način izvajanja ukrepov**

1. **Lažje kršitve**:

-     ustni opomin,

-      izključitev z dejavnosti in nadzor strokovnega delavca,

-      obvestiti starše in opraviti skupni razgovor.

1. **Težje kršitve**

Pri težjih kršitvah začnemo s točko 4. Starše se TAKOJ obvesti o kršitvi, razgovor pa opravi v najkrajšem možnem času.

Sledijo administrativni ukrepi:

-     prvi vzgojni opomin,

-      drugi vzgojni opomin,

-      tretji vzgojni opomin.

Med možnimi ukrepi je tudi povrnitev materialne škode. Višino zneska določi vodstvo šole.

Pri izdajanju administrativnih ukrepov učitelji upoštevajo:

-     motive dejanja,

-      zmožnost presoje posledic lastnih dejanj glede na učenčevo starost,

-      škodljive posledice dejanj,

-      ponavljajoče kršitve.

Starše se o težjih kršitvah obvesti takaj, razgovor pa opravi v najkrajšem možnem času.

O vseh težjih kršitvah se vodi zapisnik, ki ga podpišejo vsi vpleteni. Če se starši ne odzovejo na vabilo k sodelovanju, se obvesti ustrezne strokovne službe izven šole.

Ukrepe se lahko izreče brez soglasja staršev.

O vseh težjih kršitvah je razrednik dolžan obveščati vodstvo šole. Šola vodi zapise o razlogih za uporabo vzgojnih ukrepov.

Vzgojnih ukrepov se poslužujemo, ko so bila pred tem dejanjem izčrpana vsa ostala pedagoška sredstva, opredeljena v vzgojnem načrtu.